ΓΡΑΠΤΗ ΕΡΩΤΗΣΗ E-2073/99

υποβολή: Agnes Schierhuber (PPE-DE) προς την Επιτροπή

(12 Νοεμβρίου 1999)

Θέμα: Η συμβατότητα των καρτέλ με τον ΠΟΕ

1. Συμβιβάζεται το πετρελαιοπαραγωγικό καρτέλ ΟΠΕΚ με τους κανονισμούς του ΠΟΕ;

2. Εάν ναι, ποια θέση σκοπεύει να λάβει η Ε.Ε. έναντι των διαστρεβλωτικών για την αγορά μέτρων των κρατών του ΟΠΕΚ στο Γύρο Χιλιετίας του ΠΟΕ;

3. Πώς μπορεί να εκτιμηθεί η επίδραση που έχουν στο παγκόσμιο εμπόριο οι δεσμευτικοί οργανισμοί συγκέντρωσης εξαγωγών στην Νέα Ζηλανδία, την Αυστραλία, τον Καναδά (Dairy Board, Wheat Board κλπ.) και σε ποιο βαθμό συμβιβάζονται με τον ΠΟΕ;

4. Πώς μπορεί να εκτιμηθεί η επίδραση που έχουν στο παγκόσμιο εμπόριο μέτρα όπως εξαγωγικές πιστώσεις, εσωτερικές επιδοτήσεις μεταφορών, οι εκάστοτε διαδικασίες έγκρισης στις διαφορετικές πολιτείες (Η.Π.Α.) και σε ποιο βαθμό συμβιβάζονται με τον ΠΟΕ;

Απάντηση του κυρίου Lamy εξ ονόματος της Επιτροπής

(22 Δεκεμβρίου 1999)

1. -2.Το πρόβλημα της συμβατότητας των κανόνων του Οργανισμού Πετρελαιοεξαγωγικών Χωρών (ΟΠΕΚ) με εκείνους του Διεθνούς Οργανισμού Εμπορίου (ΠΟΕ) δεν έχει θιγεί ποτέ στην πράξη. Μολονότι η

Κοινότητα πιστεύει ότι οι μελλοντικές διαπραγματεύσεις για τον ανταγωνισμό θα πρέπει να περιλαμβάνουν δεσμεύσεις από την πλευρά των κυβερνήσεων να αντιμετωπίσουν τα καρτέλ ως σοβαρή παραβίαση των κανόνων του ανταγωνισμού, θα πρέπει να σημειωθεί ότι οι περιορισμοί τους οποίους επιβάλλουν οι κυβερνήσεις δεν εμπίπτουν κανονικά στο πεδίο εφαρμογής των εν λόγω κανόνων. Φυσικά, κάθε τέτοιος περιορισμός που επιβάλλουν κυβερνήσεις πρέπει να είναι συμβατός με τοπάρχον πλαίσιο των κανόνων του ΠΟΕ.

3. Για να είναι συμβατοί με τους κανόνες του ΠΟΕ, οι κανόνες που εφαρμόζουν οι κρατικές εμπορικές επιχειρήσεις (STE), όπως αυτές που λειτουργούν στη Νέα Ζηλανδία, στην Αυστραλία και στον Καναδά για ορισμένα γεωργικά προϊόντα, πρέπει να πληρούν τις διατάξεις που καθορίζονται στη Γενική Συμφωνία Δασμών και Εμπορίου (GATT) άρθρο XVII. Κατά τον καθορισμό της προσέγγισης που θα ακολουθηθεί για το νέο γύρο όσον αφορά τη γεωργία, η Κοινότηταπέδειξε ότι θα πρέπει να μελετηθεί η λειτουργία των STE ειδικότερα, όταν εξετάζονται οι διάφορες μορφές στήριξης των εξαγωγών.

4. Οι κανόνες για τις εξαγωγικές πιστώσεις «Ρυθμίσεις σχετικά με τις κατευθυντήριες γραμμές στον τομέα των εξαγωγικών πιστώσεων που λαμβάνουν δημόσια στήριξη» καθορίστηκαν σε ένα forum, στο οποίο συμμετείχαν σχεδόν όλες οι χώρες μέλη του ΟΟΣΑ (π.χ. η Τουρκία και το Μεξικό δεν είναι μέλη). Η άποψη που ανέκαθεν επικρατούσε είναι ότι οι χώρες που ενδιαφέρονται πιο πολύ για αυστηρή πειθαρχία στον τομέα αυτόν, είναι μάλλον οι χώρες εκείνες που παρέχουν εξαγωγικές πιστώσεις και εγγυήσεις ασφάλισης εξαγωγικών πιστώσεων παρά εκείνες που, καταρχήν, αποτελούν τους αποδέκτες των πιστώσεων. Οι κανόνες καλύπτουν πιστώσεις για πωλήσεις κεφαλαιουχικών αγαθών με προθεσμία αποπληρωμής δύο ετών και άνω. Εντούτοις, τον Σεπτέμβριο του 1994, συμφωνήθηκε ότι οι διαπραγματεύσεις για τους όρους των πιστώσεων για πωλήσεις γεωργικών προϊόντων θα πρέπει να αρχίσουν μόλις εφαρμόζονταν οι ρυθμίσεις του Γύρου Ουρουγουάης.

Το άρθρο 10 παρ. 2 της συμφωνίας του Γύρου Ουρουγουάης για τα γεωργικά προϊόντα προέβλεπε την ανάπτυξη διεθνώς αποδεκτών κανόνων πειθαρχίας που θα διείπαν την παροχή εξαγωγικών πιστώσεων, εγγυήσεων εξαγωγικών πιστώσεων ή προγραμμάτων ασφάλισης, ως μέρους της συμφωνίας του Μαρακές για τις δεσμεύσεις σχετικά με τον ανταγωνισμό στον τομέα των εξαγωγών. Παρά την πρόβλεψη αυτή, αποδείχθηκε αδύνατο να επιτευχθεί συμφωνία στο πλαίσιο του ΟΟΣΑ, κατά την περίοδο εφαρμογής του Γύρου της Ουρουγουάης, για εμπορικούς κανόνες του είδους αυτού όσον αφορά τα γεωργικά προϊόντα, λόγω της αντίδρασης των Ηνωμένων Πολιτειών. Για το λόγο αυτόν, η Κοινότηταποστήριξε στο Σηάτλ τη θέση ότι το θέμα των εξαγωγικών πιστώσεων στην γεωργία πρέπει επίσης να ενταχθεί στο πλαίσιο του ΠΟΕ ως παράδειγμα μη εφαρμογής, όταν εξετάζονται μέτρα ανταγωνισμού όσον αφορά τις εξαγωγές γεωργικών προϊόντων.

Όσον αφορά τις επιδοτήσεις των εσωτερικών μεταφορών, στο μέτρο που αυτές αφορούν την γεωργία, θα πρέπει να τηρούν τις σχετικές διατάξεις της συμφωνίας για τη γεωργία και να κοινοποιούνται σύμφωνα με αυτές. Εντούτοις, θα πρέπει ναπενθυμισθεί ότι ένα από τα πλέον σημαντικά συστήματα στον τομέα αυτόν, το αποκαλούμενο «Crow Rate» που εφαρμοζόταν στον Καναδά και αποτελούσε μια μορφή εξαγωγικής επιδότησης, έχει τώρα αποσυρθεί.